Komisijas ziņojums Eiropas Parlamentam un Padomei par otrās paaudzes Sengenas informācijas sistēmas (SIS II) izstrādi - Progresa ziņojums 2009. gada jūlijs – 2009. gada decembris /* COM/2010/0221 galīgā redakcija */





[pic] | EIROPAS KOMISIJA | Briselē, 6.5.2010 COM(2010)221 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI PAR OTRĀS PAAUDZES ŠENGENAS INFORMĀCIJAS SISTĒMAS ( SIS II ) IZSTRĀDI Progresa ziņojums 2009. gada jūlijs – 2009. gada decembris SATURS 1. Ievads 3 2. Projekta statuss 3 2.1. Projekta attīstība pārskata periodā 3 2.1.1. Pārskats 3 2.2. Sagatavošanās „stūrakmens” pārbaudei 3 2.3. Sagatavošanās alternatīvam tehniskajam risinājumam 4 2.4. Sagatavošanās darbības sākšanai 4 2.5. Sagatavošanās migrēšanai 5 2.5.1. Tiesību akti par migrēšanu 5 2.6. SIS II tīkls 6 2.7. Darbības pārvaldība 6 2.8. Drošība un datu aizsardzība 6 3. Pārvaldība 6 3.1. Finansiālas sekas 6 3.2. Projekta vadība 7 3.2.1. Vispārējā programmu vadības valde (VPVV) 7 3.2.2. SISVIS komiteja ( SIS II ) 7 3.2.3. Plānošana un koordinācija valsts līmenī 8 3.2.4. Padome 8 3.2.5. Eiropas Parlaments 8 4. Prioritātes nākamajā pārskata periodā 9 5. Secinājumi 9 1. IEVADS Šajā progresa ziņojumā aprakstīts darbs, ko Komisija 2009. gada otrajā pusgadā paveikusi attiecībā uz otrās paaudzes Šengenas informācijas sistēmas ( SIS II ) izstrādi un migrēšanu no SIS 1 + uz SIS II . To iesniedz Padomei un Eiropas Parlamentam saskaņā ar 18. pantu Padomes Regulā (EK) Nr. 1104/2008 un Padomes Lēmumā 2008/839/TI par migrēšanu no Šengenas Informācijas sistēmas ( SIS 1 +) uz SIS II . Šis ziņojums ir arī ziņojums par testu statusu. 2. Projekta statuss 2.1. Projekta attīstība pārskata periodā 2.1.1. Pārskats Šajā periodā galvenokārt tika īstenotas ievirzes, kas paustas Tieslietu un iekšlietu padomes 2009. gada 4.-5. jūnija un 30. novembra secinājumos. Padome 4.-5. jūnijā secināja, ka SIS II izstrāde tiks turpināta, balstoties uz pašreizējo SIS II projektu, ko izstrādājis galvenais izstrādes līgumdarba veicējs, un alternatīvs tehniskais risinājums SIS II īstenošanai (dēvēts par SIS 1+ RE ) paliks kā rezerves plāns uz tik ilgu laiku, cik vajadzīgs, lai uzturētu projektu. Padome arī piekrita divām par stūrakmeņiem dēvētām projekta pārbaudēm, kuros ir konkrēti uzskaitīti tehniskie aspekti attiecībā uz nosacījumiem un izejas kritērijiem, kas jāizpilda, lai varētu turpināt pašreizējo SIS II projektu. Šo pārbaužu mērķis ir pierādīt centrālās SIS II stabilitāti, uzticamību un veiktspēju, un vitāli svarīgu funkciju, piemēram, datu savienojamības un stabilas ziņojumu pārsūtīšanas pareizu funkcionēšanu pēc tam, kad ir pabeigtas nozīmīgas un svarīgas SIS II projekta izstrādes stadijas. Saistītie testi tiks sākti, tiklīdz Komisija un dalībvalstis apliecinās savu gatavību un tehniskā atbalsta vienība Strasbūrā ( C.SIS ) apstiprinās, ka SIS 1 + testēšanas līdzekļi atbilst izvirzītajām prasībām un ir gatavi. Pirmo „stūrakmens” pārbaudi bija paredzēts veikt pēc sistēmas veiktspējas testiem 2009. gada ceturtajā ceturksnī. Tomēr Padome 30. novembrī nolēma, ka pēdējais termiņš pirmās „stūrakmens” pārbaudes pabeigšanai būs 2010. gada 29. janvāris. Bija paredzēts, ka atkarībā no pirmās „stūrakmens” pārbaudes rezultātiem Padomes apspriedēm paredzētais divu mēnešu periods šīs pārbaudes ietekmes izvērtēšanai sāktos 2010. gada 30. janvārī. Komisija ciešā sadarbībā ar dalībvalstīm ieviesa nepieciešamos elementus, lai sekotu Padomes secinājumos izklāstītajai virzībai. Attiecīgi darbs tika organizēts trīs galvenajos virzienos: - sagatavošanās „stūrakmens” pārbaudei; - sagatavošanās alternatīvam tehniskajam risinājumam; - sagatavošanās darbības sākšanai. 2.2. Sagatavošanās „stūrakmens” pārbaudei Tika sākta tehniskā sagatavošanās pirmajai no divām „stūrakmens” pārbaudēm, lai pārliecinātos, vai šai sistēmai ir pietiekami stingrs pamats. Tehniskās sagatavošanās mērķis galvenokārt bija nodrošināt, ka ir ievēroti visi šīs pārbaudes veikšanai nepieciešamie priekšnosacījumi (valstu, kuras piedalīsies pārbaudē, sistēmu saskaņotība, pārbaužu datu ģenerēšana, testēšanas līdzekļu apstiprināšana, pielāgojumi centrālās sistēmas uzstādījumiem un sīki izstrādātu pārbaudes aprakstu izveide). Līdz 2009. gada beigām vienpadsmit dalībvalstis bija panākušas atbilstību, un SIS 1 + testēšanas līdzekļi atbilda izvirzītajām prasībām un bija gatavi. Jūnijā Padome aicināja Komisiju nodrošināt, ka minētie „stūrakmeņi” ietilpst pašreizējā SIS II projekta līgumā paredzētajos risinājumos, kā arī panākt saprašanos ar līgumslēdzējiem, ka „stūrakmeņu” neievērošana ir priekšnosacījums esošo līgumu pārtraukšanai. Attiecīgos līguma grozījumus attiecībā uz pirmo „stūrakmens” pārbaudi puses parakstīja 13. oktobrī. Šajos grozījumos bija iekļauts noteikums, ka Komisija ir tiesīga nekavējoties izbeigt līgumu, ja Padome uzskata, ka SIS II pirmā „stūrakmens” pārbaude nav izturēta. 2.3. Sagatavošanās alternatīvam tehniskajam risinājumam Lai sagatavotos iespējamai pārejai uz alternatīvu tehnisko risinājumu SIS II funkciju īstenošanai, ja vienu no „stūrakmens” pārbaudēm uzskatītu par neizdevušos, tika sāktas izpētes sarunas ar Francijas iestādēm. Galvenais elements saistībā ar uzdevumu deleģēšanu Francijai būtu tiesību aktu priekšlikumu pieņemšana, ar kuriem groza migrēšanas instrumentus (regulas priekšlikums[1] un turpmāks priekšlikums, lai iekļautu aspektus, uz kuriem iepriekš attiecās „trešā pīlāra” lēmums – skatīt 2.5.1. iedaļu). 2.4. Sagatavošanās darbības sākšanai Laikposmā no 2009. gada marta līdz 2009. gada aprīlim IT konsultants veica visaptverošu arhitektūras pārskatu, un SIS II eksperti vienojās, ka SIS II arhitektūrā nav būtisku trūkumu. Tomēr attiecībā uz izstrādi un īstenošanu tika sniegti vairāki ieteikumi, lai uzlabotu konkrētus sistēmas aspektus, piemēram, veiktspēju, programmatūras paplašināmību un uzturēšanas vienkāršību. Tika secināts, ka darbības ziņojumu arhitektūra ir pārlieku sarežģīta un to varētu vienkāršot. Analīzes un labošanas posmā, kas uzsvērts iepriekšējā ziņojumā, tika noteiktas vairākas jomas, kurās veicami sistēmas uzlabojumi. Papildus sagatavošanās darbiem pirmās „stūrakmens” pārbaudes veikšanai Komisija, dalībvalstu eksperti un līgumdarba veicēji kopā izvērtēja tehniskās prasības, lai pabeigtu programmatūras izstrādi, ko izmantotu „dzīvajā” sistēmā. Šo darbu veica, izmantojot pētījumus, darbseminārus, prototipus („koncepcijas apstiprinājumus”) un apspriedes Vispārējo programmu vadības valdē (VPVV)[2]. Minēto valdi izveidoja Komisija, lai nodrošinātu SIS II projekta un ar to saistīto pasākumu labāku pārvaldību un koordināciju, tostarp nodrošinot centrālās sistēmas un valstu sistēmu izstrādes saskanību. Komisija sadarbībā ar dalībvalstīm un galveno līgumdarba veicēju uzsāka vairākas iniciatīvas, lai uzlabotu šīs sistēmas specifikācijas. Padziļināti tika izpētītas šādas jomas: - vienkāršots veids, kādā tiek „eksportēts” liels datu apjoms (piemēram, ja dalībvalstij ir jāizveido centrālās datubāzes kopija valsts līmenī); - datu savienojamības procesu vienkāršošana; - ziņojumu formāta pārstrukturēšana; - funkciju racionalizēšana reģistru izveidei, atjaunošanai un dzēšanai brīdī, kad dati tiek ievadīti centrālajā sistēmā, lai šie procesi notiktu vienlaicīgi un tādējādi būtu laika ziņā efektīvāki; - to procesu un procedūru harmonizēšana, ko izmanto, lai pārvaldītu dažādas sistēmas versijas. Galvenais izstrādes līgumdarba veicējs 2009. gada decembrī iesniedza četrus baltās grāmatas projektus par pēdējiem četriem aspektiem iepriekš minētajā sarakstā. Lai varētu pabeigt šo darbu, būs nepieciešamas turpmākas apspriedes ar dalībvalstīm par atsevišķām nefunkcionālajām prasībām. Turklāt izmaiņas saistībā ar to, kā dalībvalstis izmanto SIS , ir radījušas situāciju, ka sistēmā ievērojami pieaudzis brīdinājumu skaits. Sākotnēji tika paredzēti 22 miljoni brīdinājumu, tomēr jaunākās prognozes liecina, ka tuvākajā nākotnē to skaits varētu sasniegt 73 miljonus. Tā kā laikposmā no jūnija līdz septembrim tika veikts papildu pētījums par datu daudzumu, Komisijai būs jāturpina darbs ar dalībvalstu ekspertiem saistībā ar tādu prasību nozīmīgu izstrādi, kas jāizpilda jebkurā tehniskā risinājumā. 2.5. Sagatavošanās migrēšanai 2.5.1. Tiesību akti par migrēšanu Padomes regulā[3] un Padomes lēmumā[4], ar kuriem regulē migrēšanu no SIS 1 + uz SIS II (migrēšanas tiesību akti), ir noteikti Komisijas un dalībvalstu uzdevumi un pienākumi, lai sagatavotos migrācijai, tostarp turpmāka SIS II izstrāde un testēšana. Tā kā pašreiz spēkā esošajos tiesību aktos kā beigu datums ir noteikts 2010. gada 30. jūnijs, Komisija ir iesniegusi priekšlikumus to grozījumiem, galvenokārt, lai pagarinātu termiņu datu pārnešanai no SIS 1+ uz SIS II . Kamēr turpinājās sarunas par regulas priekšlikumu[5], priekšlikums par grozījumu veikšanu Padomes lēmumā saskaņā ar bijušo trešo pīlāru kļuva novecojis, jo spēkā stājās Lisabonas līgums. Komisija plāno 2010. gadā iesniegt priekšlikumu piemērotā procedūras formātā. Šo priekšlikumu mērķis ir arī oficiāli izveidot tehnisko ekspertu koordinācijas struktūru, lai turpinātu pārvaldīt SIS II vispārējo izstrādi, kā to 2009. gada 4.-5. jūnija sanāksmē pieprasīja TI padome, un attiecībā uz alternatīvu tehnisko scenāriju nodrošināt tiesisko elastību atbilstoši Padomes stratēģijai par projekta rezerves plāna saglabāšanu. 2.6. SIS II tīkls SIS II projekts ietver plaša pārklājuma komunikāciju tīkla nodrošināšanu, kas atbilst pieejamības, drošības, ģeogrāfiskā pārklājuma un pakalpojumu līmeņa prasībām, lai tādējādi valstu sistēmas un centrālā sistēma varētu savstarpēji sazināties. Eiropas datu aizsardzības uzraudzītāja biroja ( EDPS ) darbinieki veica pārbaudi SOC (tīkla vadības centrā) Bratislavā. Pārbaude liecināja, ka kopumā situācija ir apmierinoša. Iespējams, ka EDPS sniegs dažus ieteikumus, lai uzlabotu drošību SOC , kā arī lai nodrošinātu labāku atbilstību datu aizsardzības noteikumiem, piemēram, paredzot video uzraudzības sistēmu izmantošanu. Kopā ar dalībvalstīm tika rīkots darbseminārs par sistēmas papildu drošības pasākumiem. Ar dalībvalstīm par šo jautājumu konsultēsies arī turpmāk, izmantojot aptaujas anketu, lai apzinātu galvenos apsveramos pasākumus. 2.7. Darbības pārvaldība Strasbūrā darbā pieņemto sistēmas vadīšanas darbinieku apmācība ir gandrīz pabeigta. Ir sākta Biometrisko datu salīdzināšanas sistēmas „pārejas uz darbību” plāna īstenošana, un Strasbūrā esošie darbinieki šobrīd ir praktiski gatavi pārvaldīt minēto sistēmu. Padomes sagatavošanas struktūrās un Parlamentā ir uzsāktas sarunas par tiesību aktu priekšlikumiem, lai izveidotu aģentūru lielapjoma IT sistēmu, tostarp SIS II , darbības ilgtermiņa pārvaldībai brīvības, drošības un tiesiskuma jomā. 2.8. Drošība un datu aizsardzība Papildus tīkla drošības jautājumam, kas minēts 2.6. iedaļā, regulāri notika EDPS darbinieku un Komisijas dienestu divpusējās sanāksmes, lai apspriestu drošības un datu aizsardzības jautājumus saistībā ar SIS II . EDPS darbinieki 2009. gada 1. decembrī veica faktu vākšanas vizīti centrālajā SIS II sakaru mezglā Strasbūrā. Šīs vizītes laikā galvenais jautājums bija fiziskā drošība. 3. Pārvaldība 3.1. Finansiālas sekas Pārskata perioda beigās Komisijas kopējās budžeta saistības SIS II projekta sakarā bija aptuveni 81,6 miljoni euro. Attiecīgie līgumi ir par priekšizpēti, pašas centrālās SIS II izstrādi, atbalstu un kvalitātes nodrošināšanu, SIS II tīklu, sagatavošanos darbības pārvaldībai Strasbūrā, drošību, biometrijas sagatavošanas darbiem un komunikāciju. No šīs summas līdz 2009. gada decembra beigām reāli bija izlietoti aptuveni 50,2 miljoni euro. Galvenās izdevumu jomas bija izstrāde (24,3 miljoni euro), tīkls (14,6 miljoni euro) un atbalsts un kvalitātes nodrošināšana (6,3 miljoni euro). Budžeta izpilde | No 2002. gada līdz 2009. gada decembrim | No 2009. gada jūlija līdz 2009. gada decembrim | Saistības | Maksājumi | Saistības | Maksājumi | Izstrāde | 37 458 059 | 24 260 603 | 1 530 908 | 1 812 342 | Atbalsts un kvalitātes nodrošināšana | 8 500 034 | 6 291 933 | 839 586 | 1 636 532 | Tīkls | 26 954 673 | 14 599 264 | 5 652 772 | 4 230 655 | Darbības pārvaldības sagatavošana | 6 083 613 | 3 818 929 | 1 136 768 | 1 336 466 | Drošība | 869 275 | 143 909 | 0 | 24 889 | Pētījumi | 919 831 | 895 095 | 0 | 0 | Pārējie | 834 483 | 160 778 | 0 | 64 253 | KOPĀ: | 81 619 969 | 50 170 511 | 9 160 034 | 9 105 137 | Laikposmā, uz kuru attiecas šis ziņojums, - tika izmaksāts aptuveni 9,1 miljons euro, galvenokārt tīklam (4,2 miljoni euro) un ikmēneša regulārajiem maksājumiem; - saistībās tika iekļauti aptuveni 9,2 miljoni euro (t.i., gada beigās tika piešķirti 34 % no visām apropriācijām SIS II pasākumiem, kas paredzētas 2009. gada vispārējā budžetā). Tas, ka šis skaitlis ir mazāks nekā paredzēts, izriet no fakta, ka jaunu pakalpojumu un produktu pasūtīšana tika atlikta, gaidot, kad tiks atrisinātas tehniskās problēmas, kādas radās izstrādes gaitā, un kad Padome dos jaunas ievirzes projektam; - tika piemēroti naudas sodi 390 tūkstošu euro apmērā saistībā ar nespēju 2008. gada decembrī izpildīt operatīvo sistēmu testus „OST”. 3.2. Projekta vadība 3.2.1. Vispārējā programmu vadības valde (VPVV) Lai nodrošinātu dalībvalstu optimālu līdzdalību saistībā ar to, ka bija sācies projekta jauns posms, 2009. gada janvārī tika ieviesta vispārēja SIS II programmas vadības stratēģija, ko Padome apstiprināja 26.-27. februārī. Padome 4.-5. jūnijā aicināja Komisiju balstīties uz pieredzi un atziņām, kas gūtas no šīs vadības struktūras, un izvērst to tālāk. Šīs izmaiņas vadībā tika iekļautas regulas priekšlikumā par migrēšanas tiesību aktu grozījumiem. Šajā pārskata periodā VPVV tikās divdesmit divas reizes. Šī valde deva lielu ieguldījumu vadības plānošanā, kā arī nodrošināja dalībvalstu lielāku iesaisti. 3.2.2. SISVIS komiteja ( SIS II ) SIS II izstrādē Komisijai palīdz SISVIS komiteja. Laikposmā no 2009. gada jūlija līdz 2009. gada decembrim notika piecas SISVIS komitejas sanāksmes par SIS II jautājumiem. Papildus regulārām SISVIS komitejas sanāksmēm tika rīkotas komitejas darba grupas un darbsemināri, iesaistot dalībvalstu ekspertus, lai apspriestu detalizētus tehniskos jautājumus. Šajās sanāksmēs galvenā uzmanība parasti tiek pievērsta jautājumiem saistībā ar konkrētiem projekta mērķiem. - „Testu konsultatīvā grupa” ( TAG ) sniedz SISVIS komitejai atzinumu par jautājumiem saistībā ar testu struktūru, īstenošanu un interpretāciju. Šajā pārskata periodā šī grupa tikās divdesmit trīs reizes. - „Izmaiņu pārvaldības padome” ( CMB ) konsultē par ziņoto problēmu klasifikāciju, kvalifikāciju un labojumu iespējamo ietekmi. Šī darba grupa, kas sniedz ziņojumus arī SISVIS komitejai, šajā pārskata periodā tikās piecas reizes. - Kopš Migrēšanas darba grupa sniedza savus secinājumus, ir rīkoti trīs darbsemināri par migrēšanu uz SIS II , lai sniegtu padomus SISVIS komitejai un veiktu pasākumus šajā būtiskajā jomā. 3.2.3. Plānošana un koordinācija valsts līmenī SISVIS komitejas ietvaros ir izveidota darba grupa, kuras sastāvā ir dalībvalstu un lietotāju projektu vadītāji. Valstu projektu vadītāju sanāksmju mērķis ir risināt jautājumus saistībā ar detalizētu plānošanu, riskiem un darbībām centrālā projekta un valstu projektu līmenī. Šajā pārskata periodā notika četras valstu projektu vadītāju sanāksmes. 3.2.4. Padome Komisija piedalās to Padomes sagatavošanas struktūru sanāksmēs, kas ir atbildīgas par Šengenas Informācijas sistēmu, un visās Ministru padomes sanāksmēs, kurās tiek izskatīti SIS II jautājumi. Šajā sakarā Komisija sniedza mutiskus ziņojumus par SIS II projekta virzību, ar to saistītajiem riskiem un paredzētajiem turpmākajiem pasākumiem. 3.2.5. Eiropas Parlaments Par visiem svarīgajiem notikumiem SIS II lietā ir paziņots priekšsēdētāja vietnieka Barro vēstulē LIBE komitejas priekšsēdētājam un galvenajiem ziņotājiem. Šajā pārskata periodā tika nosūtītas četras šādas vēstules. Katru reizi, kad Padomes sanāksmēs notika apspriedes par SIS II , priekšsēdētāja vietnieks Barro par šo jautājumu personīgi informēja Eiropas Parlamenta deputātus. Šajā periodā notika divas TI padomes sanāksmes, kurās apsprieda SIS II . Turklāt Komisijas pārstāvji piedalījās plenārsēdēs un komiteju sanāksmēs, lai tieši risinātu jautājumus saistībā ar SIS II . Kopumā tika rīkotas četras sanāksmes, kā arī priekšsēdētāja vietnieka tikšanās ar LIBE komitejas politisko grupu koordinatoriem. Komisijas pārstāvji piedalījās arī parlamenta sesijā un ņēma vērā Eiropas Parlamenta 2009. gada 22. oktobra rezolūciju par Šengenas Informācijas sistēmas II un Vīzu informācijas sistēmas progresu. Pēc tam priekšsēdētāja vietnieks nosūtīja vēstuli LIBE komitejas priekšsēdētājam. Visbeidzot, Komisija iesniedza atbildes uz četriem Parlamenta jautājumiem par SIS II . 4. PRIORITāTES NāKAMAJā PāRSKATA PERIODā - „Stūrakmens” pārbaudes testi; - sniegt Padomei atbilstošu informāciju, kas tiks izmantota divus mēnešus ilgajās apspriedēs, ja „stūrakmens” pārbaudes testu rezultāti izrādītos neapmierinoši; - sagatavot alternatīvu tehnisko risinājumu, ja Padome aicinātu Komisiju pārtraukt pašreizējo SIS II projektu; - sagatavošanās darbības sākšanai. 5. Secinājumi Šajā periodā galvenā uzmanība tika pievērsta pasākumiem, lai īstenotu ievirzes, kas sniegtas Tieslietu un iekšlietu padomes 2009. gada jūnija un novembra secinājumos. Komisija bija vienisprātis ar citām ieinteresētajām personām, ka „stūrakmens” pārbaudes testi, ko jūnijā pieprasīja veikt Padome, sniegtu norādes par centrālās sistēmas stabilitāti, uzticamību un veiktspēju. Šo testu rezultāti būtu svarīgs elements apspriedēs par SIS II turpmāko virzību. Lai īstenotu iepriekš minētos secinājumus, Komisija cieši sadarbojās ar dalībvalstīm, kā arī turpināja informēt Eiropas Parlamentu par situācijas attīstību. Komisija ir nodrošinājusi, ka pilnībā ir ieviesti tiesiskie, tehniskie, organizatoriskie un līgumu elementi, lai pirmo „stūrakmens” pārbaudi galvenais izstrādes līgumdarba veicējs varētu veikt labvēlīgos apstākļos. Saskaņā ar Padomes jūnija secinājumos paustajām ievirzēm Komisija pirmo „stūrakmens” pārbaudi iekļāva galvenajā izstrādes līgumā. Padome 30. novembra sanāksmē noteica, ka termiņš pirmās „stūrakmens” pārbaudes pabeigšanai būs 2010. gada 29. janvāris. Pietiekams skaits dalībvalstu varēja apliecināt savu atbilstību, lai piedalītos šajā pārbaudē. Ja pirmā „stūrakmens” pārbaude izrādīsies neveiksmīga, Komisija sniegs vajadzīgo atbalstu Padomei tās apspriedēs par SIS II turpmāko virzību, sniedzot nepieciešamo finansiālo un budžeta informāciju rakstiskā veidā. Ar Francijas iestādēm tika uzsāktas sarunas par iespējamo Komisijas lēmumu pārtraukt pašreizējo SIS II projektu un pāriet uz alternatīvu tehnisko risinājumu SIS II funkciju īstenošanai, ja Padome uzskatītu, ka viena no „stūrakmens” pārbaudēm nav izturēta. Turklāt šajā pārskata periodā Komisija veica nepieciešamos pasākumus, lai kopā ar dalībvalstu ekspertiem veiktu plašu analīzi par SIS II tehniskajām specifikācijām un pieņemtu turpmākos lēmumus. I pielikums SISVIS komitejas ( SIS II ) un darba grupas sanāksmes a) Sanāksmes, kas notika pārskata periodā 2009. gada JŪLIJS | 8., 13., 29. | SIS II Vispārējā programmu vadības valde | 15. | Izmaiņu pārvaldības padome / Migrēšanas seminārs | 14. | Dalībvalstu projektu vadītāju sanāksme | 14. | SISVIS komiteja (SIS II tehniskā komiteja) | 2., 9., 16., 31. | Testu konsultatīvā grupa | 2009. gada AUGUSTS | 12., 19., 26. | SIS II Vispārējā programmu vadības valde | 06., 20., 28. | Testu konsultatīvā grupa | 26. | Izmaiņu pārvaldības padome / Migrēšanas seminārs | 2009. gada SEPTEMBRIS | 2., 9., 16., 22. | SIS II Vispārējā programmu vadības valde | 15. | SISVIS komiteja (SIS II tehniskā komiteja) | 3., 10., 17., 24. | Testu konsultatīvā grupa | 2009. gada OKTOBRIS | 1. | Izmaiņu pārvaldības padome | 20. | Dalībvalstu projektu vadītāju sanāksme | 20. | SISVIS komiteja (SIS II tehniskā komiteja) | 27. | SISVIS komiteja (SIRENE) | 1., 8., 15., 22., 29. | Testu konsultatīvā grupa | 6., 13., 21., 28. | SIS II Vispārējā programmu vadības valde | 2009. gada NOVEMBRIS | 3., 11., 18., 24. | SIS II Vispārējā programmu vadības valde | 25. | Dalībvalstu projektu vadītāju sanāksme | 25. | SISVIS komiteja (SIS II tehniskā komiteja) | 3. | Izmaiņu pārvaldības padome / Migrēšanas seminārs | 5., 12., 19., 26. | Testu konsultatīvā grupa | 2009. gada DECEMBRIS | 1., 9., 15., | SIS II Vispārējā programmu vadības valde | 16. | Dalībvalstu projektu vadītāju sanāksme | 16. | SISVIS komiteja (SIS II tehniskā komiteja) | 10. | Migrēšanas seminārs / Izmaiņu pārvaldības padome | 3., 10., 17. | Testu konsultatīvā grupa | b) Turpmākajam pārskata periodam ieplānotās sanāksmes 2010. gada JANVĀRIS | 20. | Dalībvalstu projektu vadītāju sanāksme | 20. | SISVIS komiteja (SIS II tehniskā komiteja) | 14. | Izmaiņu pārvaldības padome / Migrēšanas seminārs | 6., 13., 20., 27. | SIS II Vispārējā programmu vadības valde | 7., 14., 21., 28. | Testu konsultatīvā grupa | 2010. gada FEBRUĀRIS | 3., 10., 17., 24. | SIS II Vispārējā programmu vadības valde | 24. | Dalībvalstu projektu vadītāju sanāksme | 18. | Izmaiņu pārvaldības padome / Migrēšanas seminārs | 24. | SISVIS komiteja (SIS II tehniskā komiteja) | 20. | SISVIS komiteja (SIRENE) | 4., 11., 18., 25. | Testu konsultatīvā grupa | 2010. gada MARTS | 3., 10., 17., 24., 31. | SIS II Vispārējā programmu vadības valde | 24. | Dalībvalstu projektu vadītāju sanāksme | 24. | SISVIS komiteja (SIS II tehniskā komiteja) | 18. | Migrēšanas seminārs / Izmaiņu pārvaldības padome | 4., 11., 18., 25. | Testu konsultatīvā grupa | 2010. gada APRĪLIS | 7., 14., 21., 28. | SIS II Vispārējā programmu vadības valde | 24. | Dalībvalstu projektu vadītāju sanāksme / SISVIS Komiteja (SIS II tehniskā komiteja) | 15. | Izmaiņu pārvaldības padome / Migrēšanas seminārs | 8., 15., 22., 29. | Testu konsultatīvā grupa | 2010. gada MAIJS | 5., 12., 19., 26. | SIS II Vispārējā programmu vadības valde | 26. | SISVIS komiteja (SIS II tehniskā komiteja) | 26. | Dalībvalstu projektu vadītāju sanāksme | 7., 21., 28. | Testu konsultatīvā grupa | 20. | Migrēšanas seminārs / Izmaiņu pārvaldības padome | 2010. gada JŪNIJS | 2., 9., 16., 30. | SIS II Vispārējā programmu vadības valde | 17. | Izmaiņu pārvaldības padome / Migrēšanas seminārs | 23. | Dalībvalstu projektu vadītāju sanāksme | 4., 11., 18., 25. | Testu konsultatīvā grupa | [1] Priekšlikums Padomes regulai, ar kuru groza Regulu (EK) Nr. 1104/2008 par migrēšanu no Šengenas Informācijas sistēmas ( SIS 1+) uz otrās paaudzes Šengenas Informācijas sistēmu ( SIS II ), pirmais pīlārs, COM/2009/508 galīgā redakcija. [2] Skatīt 3.2.1. iedaļu. [3] Padomes 2008. gada 24. oktobra Regula (EK) Nr. 1104/2008 par migrēšanu no Šengenas Informācijas sistēmas ( SIS 1+ ) uz otrās paaudzes Šengenas Informācijas sistēmu ( SIS II ), OV L 299, 8.11.2008., 1. lpp. [4] Padomes 2008. gada 24. oktobra Lēmums 2008/839/TI par migrēšanu no Šengenas Informācijas sistēmas ( SIS 1+ ) uz otrās paaudzes Šengenas Informācijas sistēmu ( SIS II ), OV L 299, 8.11.2008., 43. lpp. [5] Priekšlikums Padomes regulai, ar kuru groza Regulu (EK) Nr. 1104/2008 par migrēšanu no Šengenas Informācijas sistēmas ( SIS 1+) uz otrās paaudzes Šengenas Informācijas sistēmu ( SIS II ), pirmais pīlārs, COM/2009/508 galīgā redakcija.